

Давлат тиббий суғуртаси жамғармасининг 2025 йил 11 мартдаги 18-и-сон буйруғига асосан Ихтисослаштирилган тиббиёт ташкилотлари билан ишлаш бўлими томонидан бажарилган ишлар бўйича 
ҲАФТАЛИК ҲИСОБОТ
(2025 йил 3 ноябрь -7 ноябрь учун)

1. Ўзбекистон Республикаси Соғлиқни Сақлаш Вазирининг 2025 йил
12 сентябрдаги “Республика ихтисослаштирилган илмий-амалий ва бошқа тиббиёт марказлари фаолият самарадорлигини ўрганиш тўғрисида”ги 286-сонли буйруғини ижросини таъминлаш мақсадида шу буйруқнинг 1-3-иловаларида кўрсатилган ходимлар тиббиёт муассасаларини ўрганиш учун юборилди. 
2. Тошкент давлат иқтисодиёт университетининг 2025 йил 24 октябрдаги 04-04/1-12461-сон хатида, ушбу университетнинг мустақил изланувчиси томонидан тиббий суғурта тизимини ривожлантириш бўйича ишлаб чиқилган таклиф ва тавсияларини амалиётга жорий қилиш бўйича маълумотларни расмийлаштириши сўралган. Берилган маълумотларни Жамғарма ходимлар томонидан ўрганиб чиқиб, натижаси бўйича тегишли жавоб хат тайёрланди.
3..Ўзбекистон Республикаси Соғлиқни сақлаш вазирининг 30.10.2025 йилдаги “Республика ихтисосолаштирилган онкология ва тиббий радиология илмий-амалий тиббиёт марказининг Тошкент шаҳар филиалини кўчириб ўтказиш тўғрисида”ги 334-сон буйруғи ижросини таъминлаш мақсадида Республика ихтисослаштирилган онкология ва тиббий радиология илмий-амалий маркази ходимлари ҳамда Жамғарма ходимлари билан биргаликда йиғилиши бўлиб ўтди.
4. Ўзбекистон Республикаси Президентининг 2021 йил 28 июлдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги ПҚ-5199-сон қарори ижросини таъминлаш мақсадида ҳудудий бўлинмалар ходимлари томонидан тақдим этилаган тиббиёт муассасаларида имтиёзли тоифага кирувчи даволанаётган беморлар тўғрисида хафталик маълумотлар умумлаштирилди
ва раҳбариятга киритилди.
5. Республика ихтисослаштирилган она ва бола саломатлиги илмий-амалий тиббиёт марказининг 2025 йил 27 октябрдаги имтиёзли тоифага кирувчи шахсларни йўллаш ва йўлланмаларни тасдиқлашда ўзгартиришлар киритиш бўйича 01-06/1793-сон хати ўрганиб чиқилиб, натижаси бўйича тегишли жавоб хат тайёрланди.
6. Республика ихтисослаштирилган гематология илмий-амалий тиббиёт марказининг Жамғармага 2025 йил 20 октябрда келиб тушган 01/847-сон хатида текширувларни ҳудудий тиббиёт ташкилотларида бажариш имконияти бўлмаганлиги сабабли, сарфланган харажатларни Жамғарма ҳисобидан қоплашга амалий ёрдам сўралган бўлиб, уни Жамғарма томонидан ўрганиб чиқиб, натижаси бўйича тегишли жавоб хат тайёрланди.
7. Ўзбекистон Республикаси Президентининг 2021 йил 28 июлдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги ПҚ–5199-сон қарори ижроси бўйича 2025 йилнинг дастлабки 10 ойида амалга оширилган ишлар тўғрисида Ўзбекистон Республикаси Соғлиқни сақлаш вазирлигига маълумот ва таклифлар юборилди.
8. Ўзбекистон Республикаси Президентининг 2021 йил 27 майдаги “Аҳолига гематология ва онкология хизматларини кўрсатиш тизимини янада такомиллаштириш тўғрсида”ги ПҚ–5130-сон қарори ва Давлат тиббий суғуртаси жамғармаси Кузатув кенгаши мажлисининг 2025 йил 29 сентябрдаги 106-сон баёнидаги тапшириқ ижроси бўйича онкологик касалликларга чалинган беморларни даволаш самарадорлигини ва уларга кўрсатилган тиббий хизматлар сифатини ошириш учун иммуногистохимёвий тадқиқотлар ўтказиш учун зурур бўлган реактивларни Давлат бюджети маблағлари ҳисобидан ҳудудлар кесимида тақсимланиши белгиланган. Жамғарманинг худудий бош мутахассислари билан биргаликда мазкур масала буйича олинган маълумотларни таҳлил қилинди. 
9. Наманган вилоят кўп тармоқли тиббиёт маркази, Республика ихтисослаштирилган травматология ва ортопедия илмий-амалий тиббиёт маркази Навоий вилояти филиали, Жиззах вилояти кўп тармоқли тиббиёт маркази хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.
10. Жамғарма Ижро этувчи директорнинг ўринбосари У.Кандимов раислигида Zoom-платформаси орқали Жамғарма ходимлари иштирокида бўлиб ўтган йиғилишда иштирок этилди. 
11. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.
12. Бошқа ташкилий-амалий ишлар бажарилди.
